CELEX: 32020D1262
Language: da
Date: 2020-09-04 00:00:00
Title: Rådets gennemførelsesafgørelse (EU) 2020/1262 af 4. september 2020 om ændring af gennemførelsesafgørelse 2012/232/EU om bemyndigelse af Rumænien til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem

10.9.2020   
               
               
                  DA
               
               
                  Den Europæiske Unions Tidende
               
               
                  L 296/6
               
            
         RÅDETS GENNEMFØRELSESAFGØRELSE (EU) 2020/1262
         af 4. september 2020
         om ændring af gennemførelsesafgørelse 2012/232/EU om bemyndigelse af Rumænien til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 395,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Artikel 168 i direktiv 2006/112/EF fastsætter bl.a., at en afgiftspligtig person har ret til at fradrage den moms, som skal betales eller er betalt i den relevante medlemsstat, fra den moms på levering af varer og ydelser, der anvendes i forbindelse med personens afgiftspligtige transaktioner. I henhold til nævnte direktivs artikel 26, stk. 1, litra a), sidestilles anvendelse af en vare, der indgår i en virksomheds aktiver, til privat brug for afgiftspligtige personer selv eller for deres personale eller mere generelt til deres virksomhed uvedkommende formål, såfremt denne vare har givet ret til fuldt eller delvist fradrag af momsen, med levering af ydelser mod vederlag.
                  
               
                     (2)
                  
                  
                     Ved Rådets gennemførelsesafgørelse 2012/232/EU (2) fik Rumænien tilladelse til indtil den 31. december 2014 at begrænse retten til at fradrage moms til 50 % for så vidt angår moms betalt ved erhvervelse, erhvervelse inden for Fællesskabet, indførsel, leasing eller udlejning af visse vejmotorkøretøjer samt moms betalt af udgifter i forbindelse med disse køretøjer, når køretøjerne ikke udelukkende anvendes til erhvervsmæssige formål, og til at fritage afgiftspligtige personer for at sidestille anvendelse af sådanne køretøjer til deres virksomhed uvedkommende formål med levering af ydelser mod vederlag i henhold til artikel 26, stk. 1, litra a), i direktiv 2006/112/EF. Ved Rådets gennemførelsesafgørelse (EU) 2015/156 (3) blev gyldighedsperioden for gennemførelsesafgørelse 2012/232/EU forlænget indtil den 31. december 2017. Ved Rådets gennemførelsesafgørelse (EU) 2017/2012 (4) fik Rumænien tilladelse til at anvende fravigelsesforanstaltningerne indtil dagen for ikrafttrædelsen af Unionens bestemmelser for fastlæggelse af de udgifter i forbindelse med motorkøretøjer, der ikke giver ret til et fuldt fradrag for merværdiafgiften, dog senest den 31. december 2020.
                  
               
                     (3)
                  
                  
                     Ved brev registreret i Kommissionen den 13. marts 2020 anmodede Rumænien om tilladelse til fortsat at anvende en foranstaltning, der fraviger artikel 26, stk. 1, litra a), og artikel 168 i direktiv 2006/112/EF, med henblik på fortsat at begrænse fradragsretten for udgifter til visse motorkøretøjer, der ikke udelukkende anvendes i forretningsøjemed.
                  
               
                     (4)
                  
                  
                     Anvendelsen af en fast procentsats for momsbeløbet for udgifter, der kan fradrages for motorkøretøjer, som ikke udelukkende anvendes i forretningsøjemed, forenkler momsopkrævningsproceduren.
                  
               
                     (5)
                  
                  
                     I henhold til artikel 395, stk. 2, andet afsnit, i direktiv 2006/112/EF fremsendte Kommissionen Rumæniens anmodning til de øvrige medlemsstater ved brev af 2. april 2020. Ved brev af 3. april 2020 underrettede Kommissionen Rumænien om, at den var i besiddelse af alle de nødvendige oplysninger for at kunne vurdere anmodningen.
                  
               
                     (6)
                  
                  
                     I henhold til artikel 4, stk. 2, i gennemførelsesafgørelse 2012/232/EU indsendte Rumænien sammen med anmodningen en redegørelse til Kommissionen om anvendelsen af nævnte gennemførelsesafgørelse. På grundlag af de foreliggende oplysninger anfører Rumænien, at en begrænsning på 50 % fortsat er berettiget og hensigtsmæssig.
                  
               
                     (7)
                  
                  
                     Forlængelsen af fravigelsesforanstaltningerne bør begrænses til den tid, der er nødvendig for at vurdere, om disse foranstaltninger er effektive, og om den procentuelle begrænsning er hensigtsmæssig. Rumænien bør derfor gives tilladelse til fortsat at anvende fravigelsesforanstaltningerne indtil den 31. december 2023.
                  
               
                     (8)
                  
                  
                     Såfremt Rumænien finder, at det er nødvendigt at forlænge tilladelsen ud over 2023, bør der sammen med anmodningen om forlængelse indgives en rapport til Kommissionen senest den 31. marts 2023, der omfatter en evaluering af den anvendte procentuelle begrænsning af retten til momsfradrag på baggrund af gennemførelsesafgørelse 2012/232/EU.
                  
               
                     (9)
                  
                  
                     Fravigelsesforanstaltningerne vil kun i ubetydelig grad påvirke Rumæniens samlede indtægter fra afgifter, der opkræves ved det endelige forbrug, og får ingen negative indvirkninger på Unionens egne indtægter hidrørende fra moms.
                  
               
                     (10)
                  
                  
                     Gennemførelsesafgørelse 2012/232/EU bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 4 i gennemførelsesafgørelse 2012/232/EU affattes således:
            
               
                  »Artikel 4
                  
                  
                     1.   Denne afgørelse udløber på ikrafttrædelsesdatoen for Unionens bestemmelser for fastlæggelse af de udgifter i forbindelse med motorkøretøjer, der ikke giver ret til et fuldt fradrag for merværdiafgiften, dog senest den 31. december 2023.
                  
                  
                     2.   En anmodning om forlængelse af de ved denne afgørelse fastsatte fravigelsesforanstaltninger indgives til Kommissionen senest den 31. marts 2023. En sådan anmodning skal ledsages af en rapport, der indeholder en evaluering af den anvendte procentuelle begrænsning af retten til momsfradrag på baggrund af denne afgørelse.«
                  
               
            
         
         
            Artikel 2
            Denne afgørelse får virkning på dagen for meddelelsen.
         
         
            Artikel 3
            Denne afgørelse er rettet til Rumænien.
         
         
            Udfærdiget i Bruxelles, den 4. september 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  EUT L 347 af 11.12.2006, s. 1.
         
            (2)  Rådets gennemførelsesafgørelse 2012/232/EU af 26. april 2012 om bemyndigelse af Rumænien til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem (EUT L 117 af 1.5.2012, s. 7).
         
            (3)  Rådets gennemførelsesafgørelse (EU) 2015/156 af 27. januar 2015 om forlængelse af gyldighedsperioden for gennemførelsesafgørelse 2012/232/EU om bemyndigelse af Rumænien til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem (EUT L 26 af 31.1.2015, s. 27).
         
            (4)  Rådets gennemførelsesafgørelse (EU) 2017/2012 af 7. november 2017 om ændring af gennemførelsesafgørelse 2012/232/EU om bemyndigelse af Rumænien til at anvende foranstaltninger, der fraviger artikel 26, stk. 1, litra a), og artikel 168 i direktiv 2006/112/EF om det fælles merværdiafgiftssystem (EUT L 292 af 10.11.2017, s. 57).